Mailsort

Mailsort er en femsiffers kode som brukes av Royal Mail, Storbritannias postverk for sortering av post fra forretningskunder. Kunder som bruker koden og sender minst 4000 enheter av gangen får rabatt på portoen. Systemet er innført fordi Storbritannias postkoder ikke er optimale i forhold til fordeling mellom hovedsorteringskontorer. 

Koden er ikke allment kjent, og skrives ikke som en del av adressen. I stedet skrives den et annet sted på konvolutten, eller den kan legges på som strekkode. Dette gjør det lettere å bruke koden til automatisk sortering. 

Fordi Mailsort bare brukes av store forretningskunder kan systemet omdefineres uten store problemer. Den siste omleggingen skjedde i august 2005. 

I tillegg til rabatt på porto åpner bruken av Mailsort for servicenivåer utenom de vanlige 1. og 2. klasses post, slik at man kan spesifisere en lengre leveringstid og dermed få enda lavere portokostnader. Rabattordningen er delt i tre grupper, eller produkter, kjent som Mailsort 120, 700 og 1400. Inndelingen er basert på hvor finsortert sendingen er. Det finnes også en mulighet for å kombinere Mailsort med annen del av postkoden, den som spesifiserer ombæringsruten; dette produktet er kjent som Walksort. 

Servicenivåer

NivåServiceKrav ved leveringMailsort 1 Levering neste virkedagSortert etter MailsortkodeMailsort 2 Levering innen tre virkedagerSortert etter MailsortkodeMailsort 3Levering innen syv virkedagerSortert etter MailsortkodeWalksort 1Levering neste virkedagSortert etter Mailsortkode og ombæringskodeWalksort 2Levering innen tre virkedagerSortert etter Mailsortkode og ombæringskode

Struktur

De første tre sifrene kalles Residue Selection code. Den viser til et område som varierer fra ett postdistrikt til flere postområder; de fleste kodene viser til ett postdistrikt. Noen eksempler er:

104 tilsvarer postområdene KA og ML
172 tilsvarer postområdet LS
244 tilsvarer postdistriktet SW1
269 tilsvarer postområdet BN og postdistriktet RH14

De siste to sifrene kalles Direct Selection code, og viser til ett eller flere postdistrikter. 

Det settes ofte en bokstav, mellom A og P, foran koden. Denne viser til en av de seksten regionene i landet, men inngår egentlig ikke i Mailsortkoden. Koden brukes for å sikre at de brevene som skal lengst blir behandlet først, mens de som er i samme region som avsender kan vente til sist og allikevel nå frem i tide. Når man bruker slike bokstaver leverer man ikke med fortløpende sortering etter Mailsortkode for hele sendingen, men i stedet sortert innenfor hver region, og regionene sortert geografisk. 

Residue Selection code

KodeStedPostområder101-103  Nord-Irland  BT104-109  Skottland  KA, ML, G, PA, HS, IV, KW110-122  Skottland  AB, ZE, DD, PH, FK, KY, EH, TD123-130  Nordvest-England  BL, WN, M, OL, FY, PR, BB, LA, DG, CA131-136  Ikke i bruk137-141  Nordvest-England og det nordlige Wales  SK, L, CH, LL, CW, WA142  Man  IM143-145  Nordøst-England  NE, SR, TS, DH, DL146-172  Yorkshire  YO, HU, DN, HG, LS173-178  Yorkshire  WF, BD, HX, HD, S179-185  Midlands  DE, LE, CV, NN, LU, MK, B186-189  East Anglia  NR, CB, IP, PE190-191  Kanaløyene  JE, GY192-199  Midlands og det sentrale Wales DY, WS, WV, ST, LD, SY, TF, NG, OX200-227  Ikke i bruk228-231  London og Sørøst-England  HP, AL, EN, WD, SG, IG, RM232-238  London og Sørøst-England  SS, CO, CM, DA, ME, TN, CT239-265  London og Sørøst-England  E, N, NW, SE, SW, EC, WC, W, SL, HA, UB266-295  London og Sørøst-England  BR, CR, SM, RH, BN, TW, KT, GU, PO296-315  Sørvest-England  GL, SN, BA, BS, TA, EX, TQ316-324  Sentral del av det sydlige England  SO, SP, RG, BH, DT, WR, HR325-350  Cornwall og det sørlige Wales PL, TR, NP, CF, SA

Kategori:Postombæring i Storbritannia